ДОГОВОР ЗА ТЪРГОВСКО ПРЕДСТАВИТЕЛСТВО

Днес ................   20……., в гр./с. .......................................,

между:

1) ..................................................................... ............................................................................. ............................................................................. ............................................................................,

наричан по-долу ТЪРГОВЕЦ, 

И

2) ..................................................................... ............................................................................. ............................................................................. ............................................................................,

наричан по-долу ТЪРГОВСКИ ПРЕДСТАВИТЕЛ, 

на основание чл. 32 и сл. от Търговския закон се сключи този договор, по който страните се споразумяха за следното: 

I. ПРЕДМЕТ НА ДОГОВОРА

Чл. 1. (1) ТЪРГОВЕЦЪТ възлага, а ТЪРГОВСКИЯТ ПРЕДСТАВИТЕЛ приема да сътрудничи на ТЪРГОВЕЦА при извършване на търговската му дейност срещу възнаграждение.

(2) ТЪРГОВСКИЯТ ПРЕДСТАВИТЕЛ ще осъществява сътрудничеството по ал. 1, като посредничи при извършване на търговски сделки от ТЪРГОВЕЦА, извършва правни сделки от името и за сметка на ТЪРГОВЕЦА или от свое име и за негова сметка. 

II. ПРАВА И ЗАДЪЛЖЕНИЯ НА ТЪРГОВСКИЯ ПРЕДСТАВИТЕЛ

Чл. 2. ТЪРГОВЕЦЪТ упълномощава ТЪРГОВСКИЯ ПРЕДСТАВИТЕЛ да извършва от името и за сметка на ТЪРГОВЕЦА сделки, свързани с извършваната от последния търговска дейност, в това число ............................................. ............................................................................. ...................................................................... 

Чл. 3. (1) ТЪРГОВСКИЯТ ПРЕДСТАВИТЕЛ е длъжен да посредничи при извършването на търговски сделки от ТЪРГОВЕЦА.

(2) За осъществяване на посредничеството по ал. 1, ТЪРГОВСКИЯТ ПРЕДСТАВИТЕЛ е длъжен:

а) да извършва проучвания на пазарите за конкретно посочени от ТЪРГОВЕЦА стоки и услуги;

б) да рекламира предлаганите от ТЪРГОВЕЦА стоки и услуги;

в) да търси и намира клиенти за стоките и услугите, предлагани от ТЪРГОВЕЦА и да осъществява контакт между тях;

г) да води преговори и да подготвя извършването на конкретно определени от ТЪРГОВЕЦА сделки;

д) да разработва проекти и планове за оптимизиране на стопанската дейност на ТЪРГОВЕЦА.

Чл. 4. (1) ТЪРГОВСКИЯТ ПРЕДСТАВИТЕЛ е длъжен да извършва сделките, за които е натоварен от ТЪРГОВЕЦА.

(2) При извършване на сделките по ал. 1, ТЪРГОВСКИЯТ ПРЕДСТАВИТЕЛ е длъжен да действа от името и за сметка на ТЪРГОВЕЦА, а когато съответната сделка не попада в упълномощаването по чл. 2, но извършването й е в интерес на ТЪРГОВЕЦА, ТЪРГОВСКИЯТ ПРЕДСТАВИТЕЛ е длъжен да я извърши от свое име и за сметка на ТЪРГОВЕЦА.

(3) ТЪРГОВСКИЯТ ПРЕДСТАВИТЕЛ е длъжен незабавно да уведоми ТЪРГОВЕЦА за сделките, извършени от свое име, но за сметка на ТЪРГОВЕЦА.

Чл. 5. (1) ТЪРГОВСКИЯТ ПРЕДСТАВИТЕЛ е длъжен да осъществява сътрудничеството по чл. 1 с грижата на добрия търговец и да пази имуществото, предоставено му от ТЪРГОВЕЦА за изпълнението на този договор.

(2) Грижа на добрия търговец по ал. 1 е тази грижа, която полага онзи търговец, който винаги изпълнява точно задълженията си, с оглед търговската практика.

Чл. 6. (1) ТЪРГОВСКИЯТ ПРЕДСТАВИТЕЛ е длъжен да осъществява сътрудничеството по чл. 1 лично.

(2) ТЪРГОВСКИЯТ ПРЕДСТАВИТЕЛ може да възложи на трето лице извършването на отделни действия само с предварително съгласие на ТЪРГОВЕЦА или ако това е станало необходимо за запазване на неговите интереси и от неизвършването му ТЪРГОВЕЦЪТ би претърпял вреди.

(3) ТЪРГОВСКИЯТ ПРЕДСТАВИТЕЛ е длъжен да извести незабавно ТЪРГОВЕЦА за заместването по ал. 2.

(4) Ако ТЪРГОВСКИЯТ ПРЕДСТАВИТЕЛ възложи на трето лице извършването на отделни действия, без да е получил съгласието на ТЪРГОВЕЦА за това, той отговаря за действията на заместника като за свои действия.

(5) Ако ТЪРГОВСКИЯТ ПРЕДСТАВИТЕЛ е получил съгласието на ТЪРГОВЕЦА за заместването по ал. 2 или то е извършено за запазване интересите на ТЪРГОВЕЦА, той отговаря за вредите, причинени от лошия избор на заместника.

Чл. 7. (1) ТЪРГОВСКИЯТ ПРЕДСТАВИТЕЛ е длъжен да осъществява сътрудничеството по чл. 1 в интерес на ТЪРГОВЕЦА, като се съобразява с набелязаните от ТЪРГОВЕЦА стопански цели и обусловените от тях начин и насока на сътрудничеството.

(2) ТЪРГОВСКИЯТ ПРЕДСТАВИТЕЛ е длъжен да изпълнява указанията на ТЪРГОВЕЦА, както и да му предоставя цялата информация, с която разполага във връзка с дейността си.

(3) При осъществяване на сътрудничеството ТЪРГОВСКИЯТ ПРЕДСТАВИТЕЛ може да се отклони от целите, начина и насоката на по ал. 1, ако това е станало необходимо за запазване стопанските интереси на ТЪРГОВЕЦА и не е било възможно да се вземе неговото съгласие.

Чл. 8. ТЪРГОВСКИЯТ ПРЕДСТАВИТЕЛ е длъжен да уведомява ТЪРГОВЕЦА за осъщественото сътрудничество по чл. 1.

(2) ТЪРГОВСКИЯТ ПРЕДСТАВИТЕЛ е длъжен да даде сметка на ТЪРГОВЕЦА и да му предаде всичко, което е получил при осъществяване на сътрудничеството. 

Чл. 9. ТЪРГОВСКИЯТ ПРЕДСТАВИТЕЛ е длъжен също така: ................... ............................................................................. ...................................................................... 

Чл. 10. (1) За осъществяваното сътрудничество по чл. 1, ТЪРГОВСКИЯТ ПРЕДСТАВИТЕЛ има право на възнаграждение в размер на......................... ................................ 

(2) ТЪРГОВЕЦЪТ е длъжен да заплати/заплаща на ТЪРГОВСКИЯ ПРЕДСТАВИТЕЛ дължимото възнаграждение..................................................... в следния срок ................................................. 

Чл. 11. ТЪРГОВСКИЯТ ПРЕДСТАВИТЕЛ има и следните права:

1. да получи от ТЪРГОВЕЦА и да разполага със средства, необходими за осъществяване на сътрудничеството, за което се е задължил;

2. да получава информация от ТЪРГОВЕЦА за набелязаните от него стопански цели и обусловения от тях начин и насока на сътрудничеството;

3. да бъде обезщетен от ТЪРГОВЕЦА за обичайните разходи, свързани с осъществяваното сътрудничество;

4. да получава извлечение от търговските книги на ТЪРГОВЕЦА относно сделките, извършени в резултат на изпълнението на този договор. 

III. ПРАВА И ЗАДЪЛЖЕНИЯ НА ТЪРГОВЕЦА

Чл. 12. ТЪРГОВЕЦЪТ е длъжен да предостави на ТЪРГОВСКИЯ ПРЕДСТАВИТЕЛ необходимите средства и информация за осъществяване на сътрудничеството по чл. 1, в това число и набелязаните от ТЪРГОВЕЦА стопански цели и обусловените от тях начин и насока на сътрудничеството. ТЪРГОВЕЦЪТ е длъжен да дава на търговския представител необходимите сведения и документи за сключване и изпълнение на възложените сделки.

Чл. 13. ТЪРГОВЕЦЪТ е длъжен да заплати/заплаща на ТЪРГОВСКИЯ ПРЕДСТАВИТЕЛ дължимото за сътрудничеството възнаграждение при спазване условията на чл. 10.

Чл. 14. ТЪРГОВЕЦЪТ е длъжен да заплати на ТЪРГОВСКИЯ ПРЕДСТАВИТЕЛ направените разходи заедно с лихвите, както и вредите, които той е претърпял във връзка със осъществяваното сътрудничество.

Чл. 15. ТЪРГОВЕЦЪТ е длъжен също така: ................................ ............................................................................. ............................................................................. ................................................................ 

Чл. 16. (1) При условията на чл. 8 ТЪРГОВЕЦЪТ има право да иска и да получава отчет от ТЪРГОВСКИЯ ПРЕДСТАВИТЕЛ за осъщественото сътрудничество по чл. 1.

(2) ТЪРГОВЕЦЪТ има право да получи всичко, което ТЪРГОВСКИЯТ ПРЕДСТАВИТЕЛ е получил по извършените в изпълнение на този договор сделки.

(3) ТЪРГОВЕЦЪТ има право да получава извлечение от търговските книги на ТЪРГОВСКИЯ ПРЕДСТАВИТЕЛ относно сделките, извършени в изпълнение на този договор. 

IV. РАЗВАЛЯНЕ И ПРЕКРАТЯВАНЕ НА ДОГОВОРА

Чл. 17. (1) При виновно неизпълнение на задължения по този договор изправната страна има право да го развали при условията на действащото в Република България законодателство.

(2) Договорът може да бъде прекратен с писмено предизвестие на едната страна до другата, направено ................................................ .............................................. срок. 

Чл. 18. Договорът се прекратява и с изтичане на ....................... .............................................. срок. 

Чл. 19. ................................................................ ........................................................................... ........................................................................... .................................................... 

V. ДОПЪЛНИТЕЛНИ РАЗПОРЕДБИ

Чл. 20. ТЪРГОВСКИЯТ ПРЕДСТАВИТЕЛ няма право да осъществява дейност, която е конкурентна на ТЪРГОВЕЦА и попада в пределите на сътрудничеството по чл. 1.

Чл. 21. ТЪРГОВСКИЯТ ПРЕДСТАВИТЕЛ обзавежда и поддържа работното си помещение самостоятелно, като изразходваните за това средства не подлежат на обезщетяване от ТЪРГОВЕЦА по реда на чл. 14. 

Чл. 22. ТЪРГОВЕЦЪТ не може да възлага сътрудничество по смисъла на чл. 1 на друг търговски представител в същия район, в който осъществява дейността си ТЪРГОВСКИЯТ ПРЕДСТАВИТЕЛ. 

Чл. 23. При неизпълнение на задълженията по чл. .......................

неизправната страна дължи на изправната неустойка в размер на .............

..................................... 

Чл. 24. В случай, че между страните възникнат спорове във връзка с този договор, те ще бъдат решавани от Арбитражния съд при Българската стопанска камара.

Чл. 25. За неуредените с договора въпроси се прилагат разпоредбите на действащото в Република България законодателство.

Настоящият договор за търговско представителство се състави в два еднообразни екземпляра - по един за всяка от страните, като всеки от тях има силата на оригинал. 

ТЪРГОВЕЦ: ................  	ТЪРГОВСКИ ПРЕДСТАВИТЕЛ: ................